
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2508 

20 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της απόφασης καθορισμού της έδρας 
και περιφέρειας των Σχολικών Συμβούλων Δευ¬ 
τεροβάθμιας Εκπαίδευσης και των σχολείων της 

δικαιοδοσίας τους. 1 

Άσκηση υποψηφίων δικηγόρων στο Δήμο Κερατσι- 

νίου - Δραπετσώνας. 2 

Άσκηση υποψηφίων δικηγόρων στο Ενιαίο Ταμείο 

Ανεξάρτητα Απασχολουμένων (Ε.Τ.Α.Α.). 3 

Διάθεση αντί τιμήματος δασικών σπόρων και δευτε- 
ρευόντων προϊόντων εκκόκκισης από το Κέντρο 
Επεξεργασίας, Ελέγχου και Πιστοποίησης Δασι¬ 
κού Πολλαπλασιαστικού Υλικού. 4 


Χορήγηση Άδειας Ίδρυσης Αεροδρομίου - πεδίου 
προσγείωσης - Κατηγορίας Β' υπερελαφρών αε¬ 
ροσκαφών στην περιοχή Νέα Σύλλατα του Δήμου 
Νέας Προποντίδας της Περιφερειακής Ενότητας 

Χαλκιδικής. 5 

Ανάκληση της αριθ. 3122.1/4147/24517/04-01-2008 κοι¬ 
νής υπουργικής απόφασης, περί εγκατάστασης 
στην Ελλάδα Γραφείου της Εταιρείας ϋΟΜΙΝΙΟΝ 
ΒΙΙΕΚ ΙΝΤΕΒΝΑΤΙΟΝΑΕ 3.Α. με έδρα στη Λιβε¬ 
ρία. 6 

Ορισμός Αποφαινομένων Οργάνων για την εκτέλε¬ 
ση του έργου: «Επισκευή φθορών κρηπιδωμάτων 
Ευβοϊκής Ακτής (από τον παλιό Εμπορευματικό 
Λιμένα έως Άγιο Νικόλα) και επισκευή κρηπιδω¬ 
μάτων των δύο βάθρων Παλαιός Γέφυρας». 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην υπ’ αριθ. πρωτ. 32346/ 
17729/06-05-2015 απόφαση της Ασκούσας Καθή¬ 
κοντα Γ ενικού Γ ραμματέα Αποκεντρωμένης Διοί¬ 
κησης Αττικής, που δημοσιεύθηκε στο ΦΕΚ 928/τ. 


Β721-05-2015. 8 

Διόρθωση σφάλματος στην υπ’ αριθ. 2820/2075/ 
23.9.2015 απόφαση της Διαρκούς Ιεράς Συνόδου 
της Εκκλησίας της Ελλάδος. 9 


ΑΠΟΦΑΣΕΙ Σ 

Αριθμ. Φ.354.11/102/178743/Ε3 (1) 

Τροποποίηση της απόφασης καθορισμού της έδρας 
και περιφέρειας των Σχολικών Συμβούλων Δευτε¬ 
ροβάθμιας Εκπαίδευσης και των σχολείων της δι¬ 
καιοδοσίας τους. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Της παραγράφου 2 του άρθρου 3, της παραγράφου 
2 του άρθρου 6 και της παραγράφου 2 του άρθρου 10 
του Ν.1304/1982 (ΦΕΚ 144Α'). 

β) Της παραγράφου 6 του άρθρου 57 του Ν.1566/1985 
(ΦΕΚ 167 Α'). 

γ) Την υπ’ αριθ. 573/208092/Ε3/19-12-2014 (ΦΕΚ 3530 
Β730-12-2014) υπουργική απόφαση καθορισμού της 
έδρας και της περιφέρειας αρμοδιότητας των Σχολι¬ 
κών Συμβούλων Δ.Ε. 

δ) Το Π.δ. 73/2015 (ΦΕΚ 116 Α72015) «Διορισμός Αντι¬ 
προέδρου της Κυβέρνησης, Υπουργών, αναπληρωτών 
Υπουργών και Υφυπουργών». 

2. Τις υπ’ αριθ. 11058/15-07-2015 και 9152/03-06-2015 
εισηγήσεις του Περιφερειακού Διευθυντή Εκπαίδευσης 
Κεντρικής Μακεδονίας. 

3. Το γεγονός ότι η παρούσα απόφαση δεν προκαλεί 
επιπλέον δαπάνη στον κρατικό προϋπολογισμό, απο¬ 
φασίζουμε: 

Τροποποιούμε την υπ’ αριθ. 573/208 092/Ε3/19-12-2014 
(ΦΕΚ 3530 Β730-12-2014) υπουργική απόφαση καθορι¬ 
σμού της έδρας και της περιφέρειας αρμοδιότητας των 
Σχολικών Συμβούλων Δ.Ε., ως εξής: 

Α. ΚΛΑΔΟΣ ΠΕ 10 - ΚΟΙΝΩΝΙΟΛΟΓΩΝ (3) 

Οι παράγραφοι 1, 2, 3 τροποποιούνται ως εξής: 

1. Μία (1) θέση Σχολικού Συμβούλου με έδρα την Α' 
Δ/νση Δ.Ε. Αθήνας και περιφέρεια αρμοδιότητας τις 
περιοχές μετάθεσης Α', Β', Γ' και Δ' Αθήνας, Α' και Β' 
Ανατολικής Αττικής, Δυτικής Αττικής, Α' και Β' Πειραιά, 
Α' και Β' Λέσβου, Α' και Β' Σάμου, Α' και Β' Χίου, Αχαΐας, 

Ηλείας, Ζακύνθου, Κέρκυρας, Α' και Β' Κεφαλληνίας, 
Λευκάδας, Ηρακλείου, Λασιθίου, Ρέθυμνου, Χανίων, Α', 
Β', Γ' και Δ' Δωδεκάνησου, Α', Β', Γ' και Δ' Κυκλάδων, 
Αργολίδας, Αρκαδίας, Κορινθίας, Λακωνίας, Μεσσηνίας, 
Βοιωτίας, Α' και Β' Εύβοιας, Ευρυτανίας, Φθιώτιδας και 
Φωκίδας. 

2. Μία (1) θέση Σχολικού Συμβούλου με έδρα τη Δ/ 
νση Δ.Ε. Ανατολικής Θεσσαλονίκης και περιφέρεια αρ¬ 
μοδιότητας τις περιοχές μετάθεσης Α' Θεσσαλονίκης, 
Αιτωλοακαρνανίας, Αρτας, Θεσπρωτίας, Ιωαννίνων, 
Πρέβεζας, Καρδίτσας, Λάρισας, Α' και Β' Μαγνησίας, 
Τρικάλων, Ημαθίας, Κιλκίς, Πέλλας, Πιερίας, Σερρών και 
Χαλκιδικής. 

3. Μία (1) θέση Σχολικού Συμβούλου με έδρα τη Δ/νση 
Δ.Ε. Δυτικής Θεσσαλονίκης και περιφέρεια αρμοδιότη¬ 
τας τις περιοχές μετάθεσης Β' Θεσσαλονίκης, Δράμας, 
Έβρου, Καβάλας, Ξάνθης, Ροδόπης, Γρεβενών, Καστο¬ 
ριάς, Κοζάνης και Φλώρινας. 

Β. ΚΛΑΔΟΣ ΠΕ 19 - ΠΛΗΡΟΦΟΡΙΚΗΣ (27) 

Η παράγραφος 16 τροποποιείται ως εξής: «16. Μία (1) 
θέση Σχολικού Συμβούλου με έδρα τη Δ/νση Δ.Ε. Ανα¬ 
τολικής Θεσσαλονίκης και περιφέρεια αρμοδιότητας τις 
περιοχές μετάθεσης Α' Θεσσαλονίκης (εκτός από τον 
καλλικρατικό δήμο Πυλαίας-Χορτιάτη) και Χαλκιδικής 
και τους καλλικρατικούς δήμους Καλαμαριάς, Θέρμης 
και Θερμαϊκού.» 

Γ. ΚΛΑΔΟΣ ΠΕ 02 - ΦΙΛΟΛΟΓΩΝ (107) 

Η παράγραφος 53 τροποποιείται ως εξής: 

«53. Δυο (2) θέσεις Σχολικών Συμβούλων με έδρα την 
Καλαμάτα και περιφέρεια αρμοδιότητας την περιοχή 
μετάθεσης Μεσσηνίας.» 

Η παράγραφος 54 διαγράφεται. Οι επόμενοι παρά¬ 
γραφοι για τον κλάδο ΠΕ02 αναριθμούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Νοεμβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΦΙΛΗΣ 
-♦- 

Αριθ. οικ. 69064 (2) 

Ασκηση υποψηφίων δικηγόρων στο Δήμο 
Κερατσινίου - Δραπετσώνας. 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 13 παρ. 3 του Ν. 4194/2013 «Κώδικας 
Δικηγόρων» (Α' 208), 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.δ/τος 63/2005 (Α' 98), 

γ) του άρθρου 86 του Ν. 3463/2006 «Κώδικας Δήμων 
και Κοινοτήτων» (Α' 114), 

δ) του άρθρου 58 του Ν.3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης» (Α' 87). 

2. Τις διατάξεις του Π.δ/τος 113/2010 «Ανάληψη υπο¬ 
χρεώσεων από τους διατάκτες» (Α'194). 

3. Τη με αριθ. Υ29/8-10-.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 


Υπουργό Οικονομικών Γεώργιο Χουλιαράκη» (Β'2168). 

4. Τον Οργανισμό Εσωτερικής Υπηρεσίας του Δήμου 
Κερατσινίου - Δραπετσώνας (Β 1629/10-5-2012), καθώς 
και τις ανάγκες της Νομικής Υπηρεσίας του Δήμου. 

5. Το με αριθ. πρωτ. 27268/4-6-2015 έγγραφο του Δη¬ 
μάρχου Κερατσινίου- Δραπετσώνας. 

6. Τη με αριθ. πρωτ. 41434/4-8-2015 βεβαίωση περί 
δεσμεύσεως σχετικής πίστωσης και 

7. Το γεγονός ότι με την απόφαση αυτή προκα- 
λείται ετήσια δαπάνη ύψους δέκα τεσσάρων χιλιά¬ 
δων τετρακοσίων ευρώ (14.400,00 €), η οποία για το 
τρέχον οικονομικό έτος ανέρχεται σε τρεις χιλιάδες 
εξακόσια ευρώ (3.600,00 €) και θα καλυφθεί από τις 
εγγεγραμμένες πιστώσεις του προϋπολογισμού του 
Δήμου Κερατσινίου - Δραπετσώνας οικονομικού έτους 
2015 (Κ.Α: 10.6041.0004 - Δαπάνη πραγματοποίησης 
άσκησης διάρκειας ενός έτους από δυο ασκούμενους). 
Για καθένα από τα επόμενα έτη, η εν λόγω δαπάνη 
καλύπτεται από πιστώσεις που θα εγγράφονται στον 
προϋπολογισμό του Δήμου οικείου οικονομικού έτους, 
αποφασίζουμε: 

Α. Ορίζουμε: 

α) Τον αριθμό των υποψηφίων δικηγόρων που θα 
πραγματοποιήσουν την άσκησή τους στη Νομική Υπη¬ 
ρεσία του Δήμου Κερατσινίου-Δραπετσώνας έως δυο 
(2) άτομα. 

β) Το χρονικό διάστημα άσκησής τους σε έξι (6) μήνες, 
με δυνατότητα παράτασης για επιπλέον διάστημα έξι 
μηνών, μετά από αίτηση του υποψηφίου και την αποδο¬ 
χή της παράτασης αυτής από τον Υπουργό Δικαιοσύνης, 
Δ.Α.Δ. σύμφωνα με τα οριζόμενα στην παράγραφο 5 του 
άρθρου 13 του Ν. 4194/2013. Τα εξάμηνα θα αρχίζουν την 
1η Απριλίου και 1η Οκτωβρίου κάθε έτους. 

γ) Τη μηνιαία αποζημίωσή τους στο πόσο των εξακο- 
σίων (600) ευρώ. Το παραπάνω ποσό δεν υπόκειται σε 
ασφαλιστικές κρατήσεις, παρά μόνο σε παρακράτηση 
φόρου εισοδήματος και θα καταβάλλεται στο τέλος 
κάθε ημερολογιακού μηνάς. 

Β. Καθορίζουμε τη σχετική διαδικασία ως εξής: 

Οι αιτήσεις των υποψηφίων συντάσσονται σύμφωνα 
με σχετικό υπόδειγμα που θα διατίθεται από το Δήμο 
Κερατσινίου-Δραπετσώνας και υποβάλλονται στο Πρω¬ 
τόκολλο του Δήμου, εντός δέκα (10) ημερών από την 
επομένη της ανάρτησης της ανακοίνωσης της σχετικής 
πρόσκλησης στην ιστοσελίδα του Δήμου. Στις αιτήσεις 
οι ενδιαφερόμενοι δηλώνουν: α) στοιχεία δελτίου αστυ¬ 
νομικής ταυτότητας β) αριθμό μητρώου ασκουμένου 
και γ) στοιχεία επικοινωνίας (ταχυδρομική διεύθυνση, 
σταθερό και κινητό τηλέφωνο, ηλεκτρονική διεύθυνση). 
Σε περίπτωση που οι αιτήσεις υπερβαίνουν τον αριθμό 
των διαθέσιμων θέσεων, η επιλογή μεταξύ αυτών θα γί¬ 
νεται με δημόσια κλήρωση, η οποία θα διενεργείται στο 
Δήμο Κερατσινίου-Δραπετσώνας, με την παρουσία των 
ενδιαφερομένων. Τα ονόματα όλων των επιλεγέντων θα 
αναρτώνται στην ιστοσελίδα του Δήμου. 

Γ. Ορίζουμε το ωράριο ημερήσιας απασχόλησης 
των ασκουμένων δικηγόρων σε οκτώ (8) ώρες, ανά¬ 
λογα με τις ανάγκες της υπηρεσίας. Υπεύθυνος τή¬ 
ρησης και ελέγχου του παρουσιολογίου και άσκησης 
των απασχολούμενων υποψήφιων δικηγόρων είναι ο 
εκάστοτε Γενικός Γραμματέας του Δήμου. Η αμοι¬ 
βή των ασκουμένων θα καταβάλλεται με βάση το 
παρουσιολόγιο, με ένταλμα από την αρμόδια Διεύ¬ 
θυνση Οικονομικών Υπηρεσιών του Δήμου Κερατσι¬ 
νίου-Δραπετσώνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2015 

οι ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ ΟΙΚΟΝΟΜΙΚΩΝ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 
-♦- 

Αριθ. οικ. 69065 (3) 

Ασκηση υποψηφίων δικηγόρων στο Ενιαίο Ταμείο 
Ανεξάρτητα Απασχολούμενων (Ε.Τ.Α.Α.). 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 13 παρ. 3 του Ν. 4194/2013 «Κώδικας 
Δικηγόρων» (Α' 208), 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.δ/τος 63/2005 (Α' 98), 

γ) του άρθρου 33 του Ν. 3655/2008 «Διάρθρωση και αρ¬ 
μοδιότητες των ενιαίων υπηρεσιών του Ε.Τ.Α.Α.» (Α' 58), 

2. Τις διατάξεις του Π.δ/τος 113/2010 «Ανάληψη υπο¬ 
χρεώσεων από τους διατάκτες» (Α' 194). 

3. Τη με αριθ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

4. Το με αριθ. 322/4-12-2014 πρακτικό συνεδρίασης του 
Διοικητικού Συμβουλίου του Ενιαίου Ταμείου Ανεξάρτη¬ 
τα Απασχολούμενων. 

5. Τη με αριθ. 103/22-4-2015 (ΑΔΑ: 2ΔΓΜΟΡΕΙ-ΡΡ3) Από¬ 
φαση Ανάληψης Υποχρέωσης της Διεύθυνσης Οικονο¬ 
μικών Υπηρεσιών του Ε.Τ.Α.Α. 

6. Τη με αριθ. 123662/23-4-2015 βεβαίωση περί δεσμεύ- 
σεως σχετικής πίστωσης και 

7. Το γεγονός ότι με την απόφαση αυτή προκαλείται 
ετήσια δαπάνη ύψους πενήντα χιλιάδων τετρακοσίων 
ευρώ (50.400,00 €), η οποία για το τρέχον οικονομικό 
έτος ανέρχεται σε δεκατέσσερις χιλιάδες επτακόσια 
ευρώ (14.700,00 €) και θα καλυφθεί από τις εγγεγραμ¬ 
μένες πιστώσεις του προϋπολογισμού του Ε.Τ.Α.Α. οικο¬ 
νομικού έτους 2015 (Κ.ΑΕ: 00.10.0411.00). Για καθένα από 
τα επόμενα έτη, η εν λόγω δαπάνη θα καλύπτεται από 
πιστώσεις που θα εγγράφονται στον προϋπολογισμό 
του Ταμείου οικείου οικονομικού έτους, αποφασίζουμε: 

Α. Ορίζουμε: 

α) Τον αριθμό των υποψηφίων δικηγόρων που θα 
πραγματοποιήσουν την άσκησή τους στη Διεύθυνση 
Νομικών Υποθέσεων του Ενιαίου Ταμείου Ανεξάρτητα 
Απασχολουμένων, έως επτά (7) άτομα. 

β) Το χρονικό διάστημα άσκησής τους σε έξι (6) μήνες, 
με δυνατότητα παράτασης για επιπλέον διάστημα έξι 
μηνών, μετά από αίτηση του υποψηφίου και την αποδο¬ 
χή της παράτασης αυτής από τον Υπουργό Δικαιοσύνης, 
Δ.Α.Δ. σύμφωνα με τα οριζόμενα στην παράγραφο 5 του 
άρθρου 13 του Ν. 4194/2013. Τα εξάμηνα θα αρχίζουν την 
16η Μαρτίου και 16η Σεπτεμβρίου κάθε έτους. 

γ) Τη μηνιαία αποζημίωσή τους στο πόσο των εξακο- 
σίων (600) ευρώ. Το παραπάνω ποσό δεν υπόκειται σε 
ασφαλιστικές κρατήσεις, παρά μόνο σε παρακράτηση 


φόρου εισοδήματος και θα καταβάλλεται στο τέλος 
κάθε ημερολογιακού μηνός. 

Β. Καθορίζουμε τη σχετική διαδικασία επιλογής ως 
εξής: 

Οι αιτήσεις των υποψηφίων υποβάλλονται στο Πρω¬ 
τόκολλο του Ε.Τ.Α.Α., εντός δέκα (10) ημερών από την 
επομένη της ανάρτησης της ανακοίνωσης της σχετικής 
πρόσκλησης στην ιστοσελίδα του Ταμείου. Στις αιτήσεις 
οι ενδιαφερόμενοι δηλώνουν: α) στοιχεία δελτίου αστυ¬ 
νομικής ταυτότητας β) αριθμό μητρώου ασκουμένου 
και γ) στοιχεία επικοινωνίας (ταχυδρομική διεύθυνση, 
σταθερό και κινητό τηλέφωνο, ηλεκτρονική διεύθυνση). 
Σε περίπτωση που οι αιτήσεις υπερβαίνουν τον αριθμό 
των διαθέσιμων θέσεων, η επιλογή τους θα γίνεται με 
δημόσια κλήρωση, η οποία θα διενεργείται στο Ε.Τ.Α.Α., 
με την παρουσία των ενδιαφερομένων και τα ονόματα 
των επιλεγέντων θα αναρτώνται στην ιστοσελίδα του 
Ταμείου. 

Γ. Ορίζουμε το ωράριο ημερήσιας απασχόλησης των 
ασκουμένων δικηγόρων σε οκτώ (8) ώρες, αναλόγως 
των αναγκών της υπηρεσίας. Υπεύθυνος τήρησης και 
ελέγχου του παρουσιολογίου και άσκησης των απα¬ 
σχολούμενων υποψήφιων δικηγόρων είναι ο εκάστοτε 
Προϊστάμενος της Διεύθυνσης Νομικών Υποθέσεων του 
Ε.Τ.Α.Α. Η αμοιβή των ασκουμένων θα καταβάλλεται με 
βάση το παρουσιολόγιο, με ένταλμα της Διεύθυνσης 
Οικονομικών Υπηρεσιών του Ε.Τ.Α.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2015 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ ΟΙΚΟΝΟΜΙΚΩΝ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 
-♦- 

Αριθμ. 131753/3310 (4) 

Διάθεση αντί τιμήματος δασικών σπόρων και δευτερευ- 
όντων προϊόντων εκκόκκισης από το Κέντρο Επεξερ¬ 
γασίας, Ελέγχου και Πιστοποίησης Δασικού Πολλα¬ 
πλασιαστικού Υλικού. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Το άρθρο 119Α όπως αυτό προστέθηκε μετά το 
άρθρο 119 του Ν. 86/1969 (ΦΕΚ Α'7) όπως αυτό αντι- 
καταστάθηκε με το άρθρο 45 του Ν. 4280/2014 (ΦΕΚ 
Α'159) «Τροποποιήσεις του Ν.δ. 86/1969 -Ίδρυση δασικών 
φυτωρίων - Διάθεση δασικών σπόρων». 

2. Τα άρθρα 1 έως και 12 του Νόμου 3889/2010 «Χρη¬ 
ματοδότηση Περιβαλλοντικών Παρεμβάσεων, Πράσινο 
Ταμείο, Κύρωση Δασικών Χαρτών και άλλες διατάξεις 
(ΦΕΚ Α' 182/2010). 

3. Το υπ’ αριθ. Π.δ. 100/2014 (ΦΕΚ 167/Α'/2014 «Ορ¬ 
γανισμός Υπουργείου Περιβάλλοντος, Ενέργειας και 
Κλιματικής Αλλαγής». 

4. Το Π.δ. 70 (ΦΕΚ 114/22-09-2015, τ.Α') σχετικά με την 
«Ανασύσταση των Υπουργείων Πολιτισμού και Αθλητι¬ 
σμού, Υποδομών, Μεταφορών και Δικτύων, Αγροτικής 
Ανάπτυξης και Τροφίμων. Ανασύσταση του Υπουργείου 
Ναυτιλίας και Αιγαίου και μετονομασία του σε Υπουρ¬ 
γείο Ναυτιλίας και Νησιωτικής Πολιτικής. Μετονομασία 

του Υπουργείου Πολιτισμού, Παιδείας και θρησκευμά¬ 
των σε Υπουργείο Παιδείας, Έρευνας και Θρησκευμά¬ 
των, του Υπουργείου Οικονομίας, Υποδομών, Ναυτιλίας 
και Τουρισμού σε Υπουργείο Οικονομίας, Ανάπτυξης 
και Τουρισμού και του Υπουργείου Παραγωγικής Ανα¬ 
συγκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού». 

5. Το Π.δ. 73/23-9-2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/23-9-2015 Α'). 

6. Την αριθ. Υ31/9-10-2015 Ανάθεση αρμοδιοτήτων στον 
αναπληρωτή Υπουργό Περιβάλλοντος και ενέργειας, 
Ιωάννη Τσιρώνη (ΦΕΚ 2183/2015). 

7. Την υπ’ αριθ. 20499/13-5-2015 (ΦΕΚ 342 Υ.Ο.Δ.Δ.) 
Ανάθεση καθηκόντων Γενικού Γραμματέα Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας. 

8. Το γεγονός ότι από τις διατάξεις της παρούσας 
απόφασης δεν προκαλείται επιπλέον δαπάνη σε βάρος 
του Κρατικού Προϋπολογισμού, αποφασίζουμε: 

Αρθρο 1 

Σκοπός 

Με την παρούσα απόφαση καθορίζονται οι δικαιούχοι, 
οι όροι και οι προϋποθέσεις καθώς και οι τιμές διάθε¬ 
σης δασικών σπόρων, μοσχευμάτων, δευτερευόντων 
προϊόντων εκκόκκισης (κώνοι κ.α.) 

Αρθρο 2 
Δικαιούχοι 

Δικαιούχοι είναι τα Ιδιωτικά δασικά φυτώρια, Ερευνητι¬ 
κά Ιδρύματα, Εκπαιδευτικά Ιδρύματα και στην περίπτω¬ 
ση δευτερευόντων προϊόντων εκκόκισης σε Επιχειρή¬ 
σεις κατασκευής στολιδιών και παιχνιδιών και Ιδιώτες. 

Άρθρο 3 

Όροι - Προϋποθέσεις 

Οι όροι και οι προϋποθέσεις διάθεσης αντί τιμήματος 
από τα αποθέματα του Κέντρου Επεξεργασίας, Ελέγχου 
και Πιστοποίησης Δασικού Πολλαπλασιαστικού Υλικού 
εφεξής (Κ.Ε.Ε.Π.ΔΑ.Π.Υ) της Διεύθυνσης ΔασικώνΈργων 
και Υποδομών της Γενικής Διεύθυνσης Ανάπτυξης και 
Προστασίας Δασών και Αγροπεριβάλλοντος του Υ.Π.ΕΝ 
ορίζονται παρακάτω: 

α) Υποβολή αίτησης 

Η διάθεση δασικών σπόρων και δευτερογενών προϊό¬ 
ντων προϋποθέτει την υποβολή αίτησης από τον δικαι¬ 
ούχο προς το Κ.Ε.Ε.Π.ΔΑ.Π.Υ. της Διεύθυνσης Δασικών 
Έργων και Υποδομών της Γενικής Διεύθυνσης Ανάπτυ¬ 
ξης και Προστασίας Δασών και Αγροπεριβάλλοντος του 
Υ.Π.ΕΝ. Στην αίτηση αναγράφεται υποχρεωτικά: 

αα) Η επωνυμία του δικαιούχου με πλήρη στοιχεία 
(διεύθυνση, φαξ, τηλέφωνα και 6-πιείΙ), 

α) Το είδος του δασικού σπόρου, η ποσότητα και ο 
σκοπός χρήσης 

β) Απόφαση διάθεσης 

Η Δ/νση ΔασικώνΈργων και Υποδομών της Γενικής 
Διεύθυνσης Ανάπτυξης και Προστασίας Δασών και 
Αγροπεριβάλλοντος του Υ.Π.ΕΝ, εκδίδει απόφαση δι¬ 
άθεσης δασικών σπόρων ή δευτερευόντων προϊόντων 
εκκόκκισης εφόσον υπάρχουν διαθέσιμα αποθέματα 
στο Κ.Ε.Ε.Π.ΔΑ.Π.Υ. 


γ) Πληρωμή- Διάθεση 

Ο Δικαιούχος με την απόφαση διάθεσης καταβάλει το 
αντίτιμο της πληρωμής στην Τράπεζα της Ελλάδας με 
παραστατικά που θα εκδίδονται από την Υπηρεσία μας. 
Με το παραστατικό πληρωμής από την Τράπεζα της 
Ελλάδας, και την απόφαση διάθεσης, οι ενδιαφερόμενοι 
θα παραλαμβάνουν τα προϊόντα από το Κ.Ε.Ε.Π.ΔΑ.Π.Υ 
συνοδευόμενα από Δελτίο Αποστολής-Τιμολόγιο το 
οποίο θα τους χορηγείται. 

Άρθρο 4 
Τιμές διάθεσης 


Οι τιμές διάθεσης των δασικών σπόρων εκκόκκισης 
από τα αποθέματα του Κ.Ε.Ε.Π.ΔΑ.Π.Υ έχουν ως εξής: 


ΚΩΝΟΦΟΡΑ ΔΑΣΙΚΑ ΕΙΔΗ 

ευρώ/ 

ΚΙΛΟ 

Ελάτη υβριδογενής 

Αόίβε δοπεϋ-Γθςίε 

150 

Ελάτη Κεφαλληνιακή 

Αόίβε οβρίιεΙοηίοε 

150 

Κυπαρίσσι της Αριζόνας (Γλαυκό) 

ΟυρΓβεευε επζοηίοε 

90 

Κυπαρίσσι οριζοντιόκλαδο 

ΟυρΓβεευε εβηηρΘΓνίΓθηε νεη ίιοπζοηίεϋε 

100 

Κυπαρίσσι ορθόκλαδο 

ΟυρΓβεευε εβηηρβΓνίΓβηε νεη οοοίάβηίεϋε 

100 

Πεύκη Χαλέπιος 

Ρίηυε ίιείβρβηείε 

130 

Πεύκη τραχεία 

Ρίηυε βαΦε 

120 

Πεύκη μαύρη 

Ρίηυε ηίς|Γε 

180 

Πεύκη δασική 

Ρίηυε εγίνβείπε 

200 

Κουκουναριά 

Ρίηυε ρίηβε 

130 

ΠΛΑΤΥΦΥΛΛΑ ΔΑΣΙΚΑ ΕΙΔΗ 


Σφένδαμος υρκάνιος 

Αοθγ ήγΓοεηυπη 

100 

Σφένδαμος Κρητικός ΑοβΓ ΟΓβΙίουπι 

120 

Σφένδαμος πλατανοειδής 

Αοθγ ρΐεϊεηοίάβε 

120 

Σφένδαμος ψευδοπλάτανος 

Αοθγ ρεβυάορίεΐεηυε 

250 

Σφένδαμος Ταταρικός 

Αοθγ ίείεπουπι 

80 

Γαύρος βετουλοειδής 

ΟεΓρίηυε άβίυΐυε 

50 

Γ αύρος ανατολικός 

ΟεΓρίηυε οηβηίείίε 

600 

Φράξος είδη 

ΡΓΟχίηυε ερ. 

80 

Σπάρτο 

δροΓΐίυπη ίυηοουπι 

95 

Μηδική 

ΜθάίΟΟΟΟ 3Γ00Γ03 

50 


Η τιμή διάθεσης δευτερευόντων προϊόντων εκκόκκισης 
όπως κώνοι διαφόρων ειδών για κατασκευή στολιδιών, 
παιχνιδιών κ.α., είναι 1,00 ευρώ/κιλό. Οι τιμές διάθεσης 
των δασικών σπόρων και δευτερευόντων προϊόντων εκ¬ 
κόκκισης θα υπόκεινται σε Φ.Π.Α. όπως κάθε φορά ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρθρο 5 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝΝΗΣ ΤΣΙΡΩΝΗΣ 
-♦- 

Αριθμ. ΥΠΑ/Δ3/Α/ 28313/9440 (5) 

Χορήγηση Άδειας Ίδρυσης Αεροδρομίου - πεδίου προ¬ 
σγείωσης - Κατηγορίας Β' υπερελαφρών αεροσκα¬ 
φών στην περιοχή Νέα Σύλλατα του Δήμου Νέας 
Προποντίδας της Περιφερειακής Ενότητας Χαλκι¬ 
δικής. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) Του Ν. 211/1947, άρθρο 28 (ΦΕΚ 35/Α'/28-02-1947) 
περί «Κύρωσης της Σύμβασης του Σικάγο». 

β) Του Ν.δ. 714/1970, άρθρο 11, εδάφιο στ' (ΦΕΚ 238/ 
Α707-11-1970) «Περί ιδρύσεως Διεύθυνσης Εναέριων 
Μεταφορών παρά τω Υπουργεία) Συγκοινωνιών και ορ- 
γανώσεως της Υπηρεσίας Πολιτικής Αεροπορίας και 
ρυθμίσεως συναφών θεμάτων» όπως τροποποιήθηκε με 
τον Ν. 1340/1983, άρθρο 2 (ΦΕΚ 35/Α718-03-1983). 

γ) Του Ν. 1815/1988, άρθρο 9, παρ.2 (ΦΕΚ 250/Α711-11-1988) 
περί «Κύρωσης του Κώδικα Αεροπορικού Δικαίου», 
όπως αυτό αντικαταστάθηκε με το άρ.23 παρ.2 του 
Ν.3333/2005 (ΦΕΚ 91/Α72005). 

δ) Του Π.δ. 56/1989, άρθρο 7 (ΦΕΚ 28/Α701-02-1989) 
«Οργανισμός της Υπηρεσίας Πολιτικής Αεροπορίας του 
Υπουργείου Μεταφορών και Επικοινωνιών», όπως τρο¬ 
ποποιήθηκε και ισχύει. 

ε) Του Ν. 3913/2011 (ΦΕΚ 18/Α') περί «Αναδιοργανώσεως 
της ΥΠΑ και άλλες διατάξεις». 

στ) Του Π.δ. 158/2002 (ΦΕΚ 137/Α/2002) περί «Ίδρυ¬ 
σης, κατασκευής, εξοπλισμού, οργάνωσης, διοίκησης, 
λειτουργίας και εκμετάλλευσης πολιτικών αερολιμέ¬ 
νων από φυσικά πρόσωπα, νομικά πρόσωπα ιδιωτικού 
δικαίου και Οργανισμούς Τοπικής Αυτοδιοίκησης» και 
ιδίως το άρθρο 11, όπως αυτό τροποποιήθηκε με το 
Π.δ. 348/2003 (ΦΕΚ 315/Α72003). 


ζ) Του Π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και 
Δικτύων.»(ΦΕΚ 114/Α722-09-2015). 

η) Του Π.δ. 72/2015 «Αποδοχή παραίτησης Υπουργών, 
Αναπληρωτών Υπουργών και Υφυπουργών» (ΦΕΚ 115/ 
Α723-09-2015). 

θ) Του Π.δ 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/Α/23-09-2015). 

ι) Του Π.δ. 74/2015 «Αποδοχή παραίτησης του Υφυ¬ 
πουργού Υποδομών Μεταφορών και δικτύων» (ΦΕΚ 117/ 
Α724-09-2015). 

ια) Του Π.δ. 75/2015 «Διορισμός Υφυπουργών» (ΦΕΚ 
117/Α/24-09-2015). 

ιβ) Του άρθρου 1 παρ. 2.44 της υπ’ αριθ. 2105/1-8-2014 
Απόφασης του Υπουργού Υποδομών Μεταφορών και 
Δικτύων περί «Μεταβίβασης αρμοδιοτήτων και δικαι¬ 
ώματος υπογραφής «με εντολή Υπουργού» στους Δι¬ 
οικητή, Υποδιοικητές, Γ ενικούς Διευθυντές και λοιπούς 
Προϊσταμένους οργανικών μονάδων της ΥΠΑ» (ΦΕΚ 
2230/Β714-8-2014). 

ιγ) Το ΦΕΚ 441/ΥΟΔΔ/22-06-2015 περί «Αποδοχής πα¬ 
ραίτησης του Διοικητή της Υπηρεσίας Πολιτικής Αερο¬ 
πορίας (Υ.Π.Α.) του Υπουργείου Οικονομίας, Υποδομών, 
Ναυτιλίας και Τουρισμού και διορισμός νέου. (παρ. 2.22). 

2. Το Παράρτημα 2, έκδοση 10η, τροποποίηση 39η της 
Σύμβασης του Σικάγο όπως ενσωματώθηκε στην Ελληνική 
Έννομη Τάξη με την υπ’ αριθ. ΥΠΑ/Δ2/1614/514/14-01 -2008 
(ΦΕΚ 87/Β72008) απόφαση Διοικητή ΥΠΑ «Υιοθέτηση του 
Παραρτήματος (Αππθχ) 2, το οποίο έχει εκδοθεί βάσει 
της Σύμβασης του Σικάγου». 

3. Το Παράρτημα 14 της Σύμβασης του Σικάγο, όπως 
αυτό ενσωματώθηκε στην Ελληνική Έννομη Τάξη με την 
υπ’ αριθ. ΥΠΑ/Δ2/33387/10002/30-8-2007 (ΦΕΚ 1816/Β/2007) 
απόφαση Διοικητού ΥΠΑ «Υιοθέτηση του Παραρτήματος 
(Αππθχ) 14, Τόμος I, έκδοση 4η, τροποποίηση 7 του Δι¬ 
εθνούς Οργανισμού Πολιτικής Αεροπορίας περί «αερο- 
δρομίων-Σχεδιασμού και λειτουργιών αεροδρομίου» το 
οποίο έχει εκδοθεί βάσει της Σύμβασης του Σικάγου». 

4. Την υπ’ αριθ. Δ3/Γ/35526/8161/1-9-2008 (ΦΕΚ Β1810/ 
9-9-2008) απόφαση Διοικητού ΥΠΑ «Εγκριση Κανονισμού 
Πυρασφάλειας για αεροδρόμια-ελικοδρόμια και πεδία 
προσγειώσεων αεροσκαφών» όπως έχει τροποποιηθεί 
και ισχύει. 

5. Την υπ’ αριθ. ΥΠΑ/Δ2/26314/8802/27-7-2010 (ΦΕΚ 
Β71360/2-9-2010) απόφαση Διοικητή περί έγκρισης Κα¬ 
νονισμού Υπερελαφρών Πτητικών Αθλητικών Μηχανών. 

6. Την από 30-05-2013 αίτηση του Αεραθλητικού Πο¬ 
λιτιστικού Κέντρου Χαλκιδικής «ΠΗΓΑΣΟΣ». 

7. Την από 16-12-2013 αίτηση του Αεραθλητικού Πολι¬ 
τιστικού Κέντρου Χαλκιδικής "ΠΗΓΑΣΟΣ" περί έκδοσης 
της αδείας στο όνομα του ιδιοκτήτη του χώρου. 

8. Την υπ’ αριθ. 21364/10-10-2013 Πράξη Χαρακτηρισμού 
Έκτασης του Δασαρχείου Ν. Χαλκιδικής. 

9. Το υπ’ αριθ. ΙΣΤ' Ε.Π.Κ.Α./Α/4367/13-05-2013 έγγραφο 
της ΙΣΤ' Εφορείας Προϊστορικών και Κλασσικών Αρχαι¬ 
οτήτων του Υπουργείου Παιδείας και Θρησκευμάτων. 

10. Το υπ’ αριθ. Γεν. Βιβλ. Εκθ. 49/4466/29-07-2010 έγ¬ 
γραφο του Υποθηκοφυλακείου Βασιλικών με το οποίο 
ενεγράφη το υπ’ αριθ. 11373/2010 συμβόλαιο στα βιβλία 
μεταγραφών του Υποθηκοφυλακείου. 

11. Την από 13-06-2014 Δήλωση Υπαγωγής σε Πρότυπες 
Περιβαλλοντικές Δεσμεύσεις (ΠΠΔ) συνυποβαλλόμενη 
με την από 27-01-2014 συνοπτική Τεχνική Έκθεση. 

12. Το υπ’ αριθ. ΥΠΑ/Δ16/Β/1612/01-09-2015 έγγραφο της 
Διεύθυνσης Διαχείρισης Υπηρεσιών ΕΚ. 

13. Την υπ’ αριθ. ΥΠΑ/Δ3/Α/30592/7497/15-10-2013'Εγκρί¬ 
ση Καταλληλότητας Πεδίου Προσγείωσης ΥΠΑΜ. 

14. Την υπ’ αριθ. ΥΠΑ/ΚΑΘΜ/ΑΡ/1771/17-03-2014 έκθεση 
αυτοψίας υπαλλήλων της ΥΠΑ. 

15. Το υπ’ αριθ. ΥΠΑ/Δ3/Α/8400/28-09-2015 Ενημερω- 
τικό-Εισηγητικό Σημείωμα. 

16. Το γεγονός ότι από την δημοσίευση της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Χορηγούμε Αδεια Ίδρυσης Αεροδρομίου Κατηγορί¬ 
ας Β υπερελαφρών αεροσκαφών κατά την έννοια των 
άρθρων 5 και 11 του Π.δ. 158/2002, όπως τροποποιήθηκε 
και ισχύει, στο πεδίο προσγείωσης που βρίσκεται στα 
Νέα Σύλλατα του Δήμου Νέας Προποντίδας της Περιφε¬ 
ρειακής Ενότητας Χαλκιδικής, με υπεύθυνο λειτουργίας 
τον Ευφραιμίδη Απόστολο. 

2. Η ισχύς της χορηγούμενης άδειας ίδρυσης και λει¬ 
τουργίας είναι αόριστος. 

3. Στοιχεία και φυσικά χαρακτηριστικά του πεδίου 
προσγείωσης: 

3.1. Σημείο Αναφοράς Αεροδρομίου (ΑθΓοάΐΌπΐθ 
Βθϊθγθποθ ΡοίπΙ), με συντεταγμένες 40° 19'50,97"Β και 
023°09'02,57"Α. 

3.2. Προσανατολισμός διαδρόμου 15/33. 

3.3. Επιφάνεια διαδρόμου χωμάτινη. 

3.4. Υψόμετρο διαδρόμου 113 μέτρα από Μ.Σ.Θ. 

3.5. Ο διάδρομος είναι μη ενόργανος. 

3.6. Διαστάσεις διαδρόμου: μήκος 132 μέτρα, πλάτος 
18 μέτρα. 

3.7. Διαστάσεις ζώνης ασφαλείας (είπρ) 192X60 μέτρα. 

3.8. Ζώνη ασφαλείας μήκους 30 μέτρων και στα δύο 
κατώφλια του διαδρόμου. 

3.9. Τα κατώφλια Δ/Δ 15 και Δ/Δ 33 ταυτίζονται με τα 
ανωτέρω ορισθέντα άκρα. 

3.10. Επιχειρησιακά δεδομένα διαδρόμου: 



ΤΟΒΑ 

ΤΟΘΑ 

Α3ΘΑ 

ΙϋΑ 

ΒννΥ 15 

132πι 

132πι 

132πι 

132πι 

Β1Λ/Υ33 

132πι 

132πι 

132πι 

132πι 


3.11. Υπάρχει διαγράμμιση άξονα και κατωφλίων και 
σήμανση προσανατολισμού διαδρόμου. 

3.12. Υπάρχει ένα (1) ανεμούριο στην ανατολική πλευρά 
του διαδρόμου. 

4. Υπάρχει ο απαιτούμενος διασωστικός εξοπλισμός, 
που είναι σύμφωνος με τον Κανονισμό Πυρασφάλειας 
για αεροδρόμια-ελικοδρόμια και πεδία προσγειώσεων 
αεροσκαφών Κατηγορίας Πυρασφάλειας 1. 

5. Ο πυροσβεστικός εξοπλισμός του αεροδρομίου 
αντιστοιχεί σε κατηγορία πυρασφάλειας 1, για την 
οποία απαιτούνται, σύμφωνα με τον ισχύοντα «Κανο¬ 
νισμό Πυρασφάλειας για αεροδρόμια - ελικοδρόμια 
και πεδία προσγείωσης αεροσκαφών», κατ’ ελάχιστο 
τα ακόλουθα: 

5.1 Δεξαμενή νερού χωρητικότητας 230 λίτρων. 

5.2 Σύστημα παραγωγής υγραφρού με δοχείο αφρού 
χωρητικότητας 14 λίτρων, δεξαμενή νερού χωρητικότη¬ 
τας 230 λίτρων και ρυθμό εκροής διαλύματος υγραφρού 
230 λίτρων ανά λεπτό. 


5.3 Τροχήλατοι πυροσβεστήρες ξηράς σκόνης 45 κι¬ 
λών με ρυθμό εκροής 2,25 κιλών ανά δευτερόλεπτο και 
διοξειδίου του άνθρακα (Θ 02 ) 18 κιλών. 

5.4 Όχημα για τη ρυμούλκηση του ανωτέρω εξοπλι¬ 
σμού. 

5.5 Όλοι οι πυροσβεστήρες και το διασωστικό υλικό, 
πρέπει να παραμένουν σε άριστη κατάσταση, να επιθε¬ 
ωρούνται σε τακτική βάση και να βρίσκονται σε ετοι¬ 
μότητα για άμεση χρήση, οποτεδήποτε πραγματοποι¬ 
ούνται πτήσεις αεροσκαφών στο πεδίο προσγείωσης. 

6. Η χρησιμοποίηση του αεροδρομίου θα πραγματο¬ 
ποιείται σύμφωνα με τους παρακάτω όρους και προ¬ 
ϋποθέσεις: 

6.1 Το αεροδρόμιο θα χρησιμοποιείται για την εξυ¬ 
πηρέτηση πτήσεων υπερελαφρών αεροσκαφών γενι¬ 
κής αεροπορίας του υπεύθυνου λειτουργίας και των 
προσώπων που έχουν εξασφαλίσει την έγκριση του, 
χωρίς αμοιβή. Απαραίτητη προϋπόθεση είναι η τήρηση, 
με ευθύνη του υπεύθυνου λειτουργίας του αεροδρομίου, 
των όρων και προϋποθέσεων της παρούσας για την 
ασφαλή λειτουργία του. 

6.2 Οι πτήσεις προς και από το αεροδρόμιο θα εκτε- 
λούνται σύμφωνα με τους ισχύοντες Νόμους και Δια¬ 
τάξεις, Διατάγματα, Κανονιστικές Αποφάσεις και Κα¬ 
νονισμούς, σε συνάρτηση με την ευθύνη του χειριστή 
του αεροσκάφους, των επιδόσεων και περιορισμών του 
αεροσκάφους, ως προς τον τύπο και το βάρος προσγεί- 
ωσης-απογείωσης, λαμβανομένων υπόψη των επικρα- 
τουσών καιρικών συνθηκών στην περιοχή. 

6.3 Ειδικότερα για το εν λόγω αεροδρόμιο υφίστανται 
οι παρακάτω περιορισμοί και προϋποθέσεις λειτουρ¬ 
γίας: 

6.3.1 Οι πτήσεις από και προς το αεροδρόμιο θα εκτε- 
λούνται σύμφωνα με τους ισχύοντες κανόνες εναέριας 
κυκλοφορίας, όπως περιγράφονται στο ΑΙΡ ΘΒΕΕΘΕ, 
λαμβάνοντας υπόψη τις επικρατούσες καιρικές συνθή¬ 
κες της περιοχής. 

6.3.2 θα εκτελούνται μόνο νΡΒ πτήσεις. 

6.3.3 Τα αεροσκάφη θα πρέπει να ακολουθούν τα δι¬ 
αλαμβανόμενα στο ΑΙΡ-Θγθθοθ ΕΝΒ 1.2.7 ΟοπιπΊυπίοαίίοη 
ΓορυΐΓοπιοπΙε ΐοτ νΡΒ ΡΙίράΙε και ΕΝΒ 1.2.8 ΤΓαηεροηάθΓ 
οροΓαΙίοη Ιογ νΡΒ ΡΙίρίιΐε. 

6.3.4 Η δραστηριοποίηση του πεδίου θα γίνεται σε 
ημέρες και ώρες που δεν είναι ενεργοποιημένη η επικίν¬ 
δυνη περιοχή της Ποτίδαιας (το πεδίο βρίσκεται εντός 
της του τρίτου σκέλους της Ι_ΘΘ92) σύμφωνα με τους 
ισχύοντες Κανονισμό ΥΠΑΜ ΦΕΚ/Β71360/02-09-2010, 
τους κανόνες Εναέριας Κυκλοφορίας όπως περιγρά- 
φονται στο ΑΙΡ ΘΒΕΕΟΕ και τους κανόνες των \/ΡΒ 
πτήσεων. 

6.3.5 Υποχρεωτική κατάθεση σχεδίου πτήσεως στην 
Υπηρεσία Ελέγχου Εναέριας Κυκλοφορίας του Κρατι¬ 
κού Αερολιμένα Θεσσαλονίκης «Μακεδονία» με κατόπιν 
τηλεφωνική επικοινωνία για επιβεβαίωση λήψης του 
σχεδίου. 

6.3.6 Τα ΥΠΑΜ θα πρέπει να πετούν σε ύψος κάτω 
των 1000 ποδών. Για μεγαλύτερα ύψη απαιτείται έγκρι¬ 
ση από την Υπηρεσία Προσέγγισης του Κρατικού Αε¬ 
ρολιμένα Θεσσαλονίκης «Μακεδονία». Σε αυτήν την 
περίπτωση θα πρέπει να εφαρμόζονται τα διαλαμ¬ 
βανόμενα στο ΑΙΡ ΘΒΕΕΟΕ - ΕΝΒ 1.2.8 ΤΓαηεροπάθΓ 
οροΓαΙίοη Ιογ \/ΡΒ ΐΐίρίιΐδ. 

6.3.7 Σε περίπτωση διεξαγωγής αεραθλητικής δρα¬ 
στηριότητας με αυξημένη χρήση του πεδίου, εκτός των 
παραπάνω θα πρέπει η έναρξη λειτουργίας του πεδίου 
να γίνεται μόνο κατόπιν εγκρίσεως από την Υπηρεσία 
Προσέγγισης του Κρατικού Αερολιμένα Θεσσαλονί¬ 
κης «Μακεδονία». Επίσης θα πρέπει να αναφέρονται 
ο αριθμός ΥΠΑΜ, τα ύψη και η διάρκεια πτήσης τους 
και να υπάρχει συνεχής τηλεψωνική επικοινωνία του 
υπεύθυνου λειτουργίας του πεδίου με την Υπηρεσία 
Προσέγγισης του Κρατικού Αερολιμένα Θεσσαλονίκης 
«Μακεδονία» καθ’ όλη τη διάρκεια της δραστηριότητας 
των ΥΠΑΜ. Προϋπόθεση είναι η έκδοση ΝΟΤΑΜ με την 
περιγραφή της δραστηριότητας, την έναρξη και το πέ¬ 
ρας αυτής. 

6.3.8 Στην περίπτωση επαναλαμβανόμενων δραστη¬ 
ριοτήτων, για τη διεξαγωγή των οποίων απαιτείται η 
έκδοση ΝΟΤΑΜ, η ισχύς της να μη διαρκεί πλέον των 
επτά (7) ημερών. 

6.3.9 Προ των πτήσεων επιβάλλεται η ενημέρωση για 
ΝΟΤΑΜε και μετεωρολογικά δεδομένα, με μέριμνα του 
υπεύθυνου λειτουργίας. 

6.3.10 Ο υπεύθυνος λειτουργίας είναι υπεύθυνος για 
την συνεχή επιτήρηση -έλεγχο προς αποφυγή χρησιμο¬ 
ποίησης του εν λόγω αεροδρομίου για απογειώσεις - 
προσγειώσεις ανεξέλεγκτων πτήσεων. 

Όλα τα παραπάνω θα αναφέρονται μεταξύ άλλων στο 
Πλαίσιο Συνεργασίας που θα εκπονηθεί με ευθύνη του 
υπεύθυνου λειτουργίας του πεδίου σε συνεργασία με 
την Υπηρεσία ΕΕΚ του ΚΑΘΜ για τον καθορισμό των 
όρων λειτουργίας του πεδίου. 

7. Παράβαση των όρων και περιορισμών των, από τις 
οικείες διατάξεις, καθοριζομένων θεμάτων Αερολιμενι- 
κού, Τελωνειακού και Δασμολογικού ελέγχου, Δημόσιας 
Ασφάλειας, Εθνικής Άμυνας και Εναέριας Κυκλοφορίας, 
καθώς και κάθε μη σύννομη χρησιμοποίηση του αερο¬ 
δρομίου, βαρύνει απευθείας τον υπεύθυνο λειτουργίας 
του αεροδρομίου ή τον χειριστή του α/φους κατά πε¬ 
ρίπτωση. 

8. Ειδικά μνημονεύεται ότι πτήσεις από και προς το 
εξωτερικό πραγματοποιούνται μέσω Διεθνούς Αερο¬ 
λιμένα ή Αερολιμένα χαρακτηρισμένου ως Νομοθετη¬ 
μένου σημείου εισόδου-εξόδου για τη διενέργεια των 
κατά νόμο απαιτουμένων ελέγχων. 

9. Επισημαίνεται ότι δημιουργία τυχόν εμποδίων 
στις επιφάνειες περιορισμού εμποδίων και εφόσον δεν 
υπάρχει δυνατότητα αλλαγής των επιφανειών αυτών, 
θα επιφέρει τη μείωση της επιχειρησιακής ικανότητας 
του αεροδρομίου ή ακόμη και την άρση λειτουργίας του. 

10. Η διενέργεια τακτικών και έκτακτων επιθεωρήσεων 
του αεροδρομίου ανήκει στην αρμοδιότητα της ΥΠΑ. 

11. Οι πάσης φύσεως δαπάνες συντήρησης και λειτουρ¬ 
γίας του αεροδρομίου βαρύνουν τον κάτοχο της Άδειας. 

12. Θέματα αναγόμενα στην εν γένει ασφάλεια των 
πτήσεων, στον περαιτέρω εξοπλισμό του αεροδρομίου, 
στις εγκαταστάσεις του κ,λπ. ρυθμίζονται με απόφαση 
του Υπουργού Υποδομών Μεταφορών και Δικτύων, μετά 
από σχετική εισήγηση της ΥΠΑ. Τροποποίηση στα φυσι¬ 
κά χαρακτηριστικά και στον πάσης φύσεως εξοπλισμό 
θα πραγματοποιείται μόνο μετά από σύμφωνη γνώμη 
της ΥΠΑ. 

13. Η απόφαση αυτή μπορεί να ανακληθεί ή να τρο¬ 
ποποιηθεί από τον Υπουργό Υποδομών, Μεταφορών και 


Δικτύων, μετά από σχετική εισήγηση της Υπηρεσίας 
Πολιτικής Αεροπορίας, μονομερώς και ελεύθερα χωρίς 
οικονομική ή άλλη επιβάρυνση του Δημοσίου, αν ειδικοί 
λόγοι το επιβάλλουν. 

14. Ισχύς της παρούσας από δημοσιεύσεώς της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2015 

Με εντολή Υπουργού 
Ο Διοικητής 

ΚΩΝΣΤΑΝΤΙΝΟΣ ΛΙΝΤΖΕΡΑΚΟΣ 

-♦- 

Αριθμ. 2212.2-1/4147/11/24517/35274/2015 (6) 

Ανάκληση της αριθ. 3122.1/4147/24517/04-01-2008 κοινής 
υπουργικής απόφασης, περί εγκατάστασης στην 
Ελλάδα Γραφείου της Εταιρείας ϋΟΜΙΝΙΟΝ Βυΐ_Κ 
ΙΝΤΕΒΝΑΤΙΟΝΑΙ 3.Α. με έδρα στη Λιβερία. 

Ο ΥΠΟΥΡΓΟΣ ΝΑΥΤΙΛΙΑΣ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. Του Α.Ν. 378/1968 (ΦΕΚ 82 Α717-4-1968). 
β. Του άρθρου 25 του Ν. 27/1975 (ΦΕΚ 77/Α722-4-1975) 
και ιδίως την παράγραφο 1. 
γ. Του άρθρου 4 του Ν. 2234/1994 (ΦΕΚ 142/Α731-8-1994). 
δ. Του άρθρου 25 του Ν. 2515/1997 (ΦΕΚ 154/Α725-7-1997). 
ε. Του άρθρου 34 του Ν. 3427/2005 (ΦΕΚ 312/Α727-12-2005). 
στ. Του άρθρου 4 του Ν. 3752/2009 (ΦΕΚ 40/Α74-3-2009). 
ζ. Του άρθρου 31 του Ν. 4150/2013 (ΦΕΚ 102/Α729-4-2013). 
η. Του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.δ 63/2005 (ΦΕΚ 98/Α722-4-2005). 

θ. Του Π.δ 85/2012 (ΦΕΚ 141/Α721-6-2012) «Ίδρυση και 
μετονομασία Υπουργείων, μεταφορά και κατάργηση 
υπηρεσιών» και ειδικότερα το άρθρο 5 όπως αντικα- 
ταστάθηκε από το άρθρο 1 του Π.δ. 94/2012 (ΦΕΚ 149/ 
Α717-7-2012) «Τροποποίηση Π.δ. 85/2012 «Ιδρυση και 
μετονομασία Υπουργείων, μεταφορά και κατάργηση 
υπηρεσιών» (Α' 141)» και τροποποιήθηκε με το άρθρο 3 
Π.δ. 98/2012 (ΦΕΚ 160/Α710-8-2012). 

ι. Του Π.δ. 70/2015 (ΦΕΚ 114/Α722-9-2015) «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής...». 

ια. Του Π.δ. 73/2015 (ΦΕΚ 116/Α723-9-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

ιβ. Της αριθ. 3122.18/03/13/11-12-2013 (ΦΕΚ 3263/Β7 
20-12-2013) κοινής απόφασης των Υπουργών Οικονομι¬ 
κών - Ανάπτυξης και Ανταγωνιστικότητας - Ναυτιλίας και 
Αιγαίου και των αριθ. 1246.3/5/94/1-12-1994 (ΦΕΚ 919/Β714- 
12-1994) και 1246.3/6/94/1-12-1994 (ΦΕΚ 919/Β714-12-1994) 
κοινών αποφάσεων των Υπουργών Εθνικής Οικονομίας, 
Οικονομικών και Εμπορικής Ναυτιλίας. 

ιγ. Της αριθ. 3122.1/4147/24517/04-01-2008 κοινής υπουρ¬ 
γικής απόφασης (ΦΕΚ 31/Β716-01-2008). 

2. Την από 13 Οκτωβρίου 2015 αίτηση της εταιρεί¬ 
ας ϋΟΜΙΝΙΟΝ ΒυΐΚ ΙΝΤΕΒΝΑΤΙΟΝΑΙ δ.Α. με την οποία 
ζήτησε την ανάκληση της άδειας εγκατάστασης του 
γραφείου της στην Ελλάδα, αποφασίζουμε: 

1. Ανακαλούμε την αριθ. 3122.1/4147/24517/04-01-2008 κοι¬ 
νή απόφαση των Υπουργών Οικονομίας και Οικονομικών 
και Εμπορικής Ναυτιλίας, Αιγαίου και Νησιωτικής Πολιτι¬ 
κής (ΦΕΚ 31/Β'/16-01-2008) σχετικά με την εγκατάσταση 
στην Ελλάδα, σύμφωνα με τις διατάξεις των Α.Ν. 378/1968 
και Ν. 27/1975, Ν. 814/1978, Ν. 2234/1994, Ν. 3752/2009, Ν. 
4150/2013, γραφείου της εταιρείας ϋΟΜΙΝΙΟΝ Βυΐ_Κ 
ΙΝΤΕΒΝΑΤΙΟΝΑΙ. δ.Α. με έδρα στη ΛΙΒΕΡΙΑ. 

2. Η παραπάνω εταιρεία υποχρεώνεται, σύμφωνα με 
το άρθρο 23 του Ν. 1360/1983, να εκπληρώσει τις κάθε 
είδους υποχρεώσεις της με το Δημόσιο, μέσα σε 2 μήνες 
από την έκδοση της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Νοεμβρίου 2015 

Ο ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 
-♦- 

Αριθμ. 3122.01-Τ 03Α/35435/15 (7) 

Ορισμός Αποφαινομένων Οργάνων για την εκτέλεση 
του έργου: «Επισκευή φθορών κρηπιδωμάτων Ευβο- 
ϊκής Ακτής (από τον παλιό Εμπορευματικό Λιμένα 
έως Άγιο Νικόλα) και επισκευή κρηπιδωμάτων των 
δύο βάθρων Παλαιός Γέφυρας». 


Ο ΥΠΟΥΡΓΟΣ ΝΑΥΤΙΛΙΑΣ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 


Έχοντας υπόψη: 

α. Το Ν.2932/2001 (ΦΕΚ Α' 145), άρθρο δέκατο όγδοο, 
«Αρμοδιότητες Γ ενικής Γ ραμματείας Λιμένων και Λιμε¬ 
νικής Πολιτικής». 

β. Το Ν. 3044/2002 (ΦΕΚ Α' 197) (Άρθρο 14 παρ. 1 πε¬ 
ρίπτωση δ) όπως αντικαταστάθηκε από το Ν. 3153/2003 
(Άρθρο 44 παρ. 1) «Θέματα Λιμενικής Πολιτικής». 

γ. Το Π.δ. 94/2012 (ΦΕΚ Α' 149) (άρθρο 1), «Τροποποί¬ 
ηση Π.δ. 85/2012 Ιδρυση και μετονομασία Υπουργείων, 
μεταφορά και κατάργηση υπηρεσιών”». 

δ. Του Π.δ. 103/2014 (Α'170) «Οργανισμός Υπουργείου 
Ναυτιλίας και Αιγαίου και άλλες διατάξεις». 

ε. Του Π.δ. 70/2015 (Α'114) «Ανασύσταση του Υπουρ¬ 
γείου Ναυτιλίας και Αιγαίου και μετονομασία του σε 
Υπουργείο Ναυτιλίας και Νησιωτικής Πολιτικής». 

στ. Του Π.δ. 73/2015 (Α'116): «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

η. Το αριθ. πρ. ΔΛΥ/οικ 369/Φ.Π./15/20-03-2015 έγγραφο 
Γενικής Γραμματείας Υποδομών/ Γενική Δ/νση Υποδο¬ 
μών/ Δ/νση Λιμενικών Υποδομών/ Τμήμα Κατασκευών (β). 

θ. Την υπ’αριθ. 68/11-05-2015 απόφαση Διοικητικού 
Συμβουλίου ΟΛΝΕ Α.Ε. 

ι. Το αριθ. πρωτ. 239/61652/08-05-2015 έγγραφο της 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ/ ΠΕΡΙΦΕΡΕΙΑΚΗ ΕΝΟ¬ 
ΤΗΤΑ ΕΥΒΟΙΑΣ. 


ια. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

1. Ορίζουμε για την εκτέλεση του έργου: «Επισκευή 
φθορών κρηπιδωμάτων Ευβοϊκής Ακτής (από τον παλιό 



Εμπορευματικό Λιμένα έως Άγιο Νικόλα) και επισκευή κρη¬ 
πιδωμάτων των δύο βάθρων Παλαιός Γ έφυρας», ενταγμένο 
στο Πρόγραμμα Δημοσίων Επενδύσεων 2015 (ΑΔΑ: 7ΝΦΙΦ- 
IΣΕ/23-01 -2015) και προϋπολογισμού 2.500.000,00 ευρώ, 
(συμπεριλαμβανομένου Φ.Π.Α.), ως Προϊσταμένη Αρχή τη 
Διεύθυνση Λιμενικών Υποδομών της Γ ενικής Γ ραμματείας 
Υποδομών του Υπουργείου Υποδομών Μεταφορών και 
Δικτύων και Διευθύνουσα Υπηρεσία το Τμήμα Συγκοινω- 
νιακών'Εργων της Διεύθυνσης Τεχνικών'Εργων της Περι¬ 
φέρειας Στερεός Ελλάδας - Π.Ε. Εύβοιας. 

2. Να ληφθούν όλες οι απαιτούμενες από τη νομοθεσία 
άδειες και εγκρίσεις που αφορούν στην εκτέλεση του 
εν λόγω έργου. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Νοεμβρίου 2015 

Ο ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην υπ’ αριθ. πρωτ. 32346/17729/06-05-2015 απόφαση 
της Ασκούσας Καθήκοντα Γενικού Γραμματέα Αποκε¬ 
ντρωμένης Διοίκησης Αττικής, που δημοσιεύθηκε στο 
ΦΕΚ 928/τ.Β'/21-05-2015, το αποφασιστικό της, διορθώ¬ 
νεται ως κατωτέρω: 

Στην κατηγορία ΔΕ στον κλάδο ΔΕ ΟΔΗΓΩΝ 

1. Από το εσφαλμένο: «ΓΚΙΡΓΕΝΗΣ ΓΕΩΡΓΙΟΣ του Δη- 
μητρίου», 

στο ορθό: «ΓΚΙΡΓΚΕΝΗΣ ΓΕΩΡΓΙΟΣ του Δημητρίου». 

Στην κατηγορία ΥΕ στον κλάδο ΥΕ ΕΡΓΑΤΩΝ ΔΑΣΟ¬ 
ΠΥΡΟΣΒΕΣΗΣ 

2. Από το εσφαλμένο: «ΚΟΥΝΗΣ ΑΠΟΛΛΩΝ-ΒΕΝΑΡΔΟΣ 
του Θεοφάνη», 

στο ορθό: «ΚΟΥΝΗΣ ΑΠΟΛΛΩΝ-ΒΕΡΝΑΡΔΟΣ του Θε¬ 
οφάνη». 

Στην κατηγορία ΥΕ στον κλάδο ΥΕ ΕΡΓΑΤΩΝ ΚΑΘΑ¬ 
ΡΙΟΤΗΤΑΣ 

3. Από το εσφαλμένο: «ΠΑΝΤΗΣ ΒΑΣΙΛΕΙΑΔΗΣ ΒΑΣΙ¬ 
ΛΕΙΟΣ του Γεωργίου», 

στο ορθό: «ΠΕΡΠΑΝΤΗΣ-ΒΑΣΙΛΕΙΑΔΗΣ ΒΑΣΙΛΕΙΟΣ του 
Γ εωργίου». 

(Από την Αποκεντρωμένη Διοίκηση Αττικής) 

-♦- 

(9) 

Στην υπ’ αριθ. 2820/2075/23.9.2015 απόφαση της Διαρ¬ 
κούς Ιερός Συνόδου της Εκκλησίας της Ελλάδος περί 
αναγνωρίσεως συστάσεως Ενοριών και Ιερών Μονών 
της Ιερός Μητροπόλεως Ζακύνθου, η οποία δημοσιεύ¬ 
θηκε στο ΦΕΚ 2336/τ.Β'/30.10.2015, διορθώνεται: 

Το εσφαλμένο: «...την σύστασιν προ της ενάρξεως 
ισχύος του Νόμου 590/1977, των ως κάτωθι Ενοριών 
και Ιερών Μονών της Ιερός Μητροπόλεως Άρτης.», 

στο ορθό: «...την σύστασιν προ της ενάρξεως ισχύος 
του Νόμου 590/1977, των ως κάτωθι Ενοριών και Ιερών 
Μονών της Ιερός Μητροπόλεως Ζακύνθου.» 

(Από την Ιερά Σύνοδο 
της Εκκλησίας της Ελλάδος) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
















